wickkiey/tamil-wikipedia-chunked huggingface dataset:
# தூபித் திருவிழா

## முக்கிய அடுக்குத் தூபி திருவிழாக்கள்

### இன்னும் பிறத் திருவிழாக்கள்

- ஆலாங்டா கத்தாபா அடுக்குத் தூபி திருவிழா (சகாங் பிராந்தியம்) - தாபோதே
- சி சயான் அடுக்குத் தூபி திருவிழா (ததோன், மோன் மாநிலம்)
- சிஸயான் அடுக்குத் தூபி திருவிழா (பாத்திங்க்சி, மண்தாலே பிரதேசம்) - தாபாங்
- மயத்தாலுன் அடுக்குத் தூபி திருவிழா (மாக்வே பிரதேசம்) - தாடிங்கியுட்
- சிதி-தாங் கோவில் விழா (மராக் யு, ராகினி மாநிலம்)
- ஹபாங் டா யு அடுக்குத் தூபி திருவிழா (ஷான் மாநிலம்) - தாடிங்கியுட்
- கோஹாக் அடுக்குத் தூபி திருவிழா (தன்லின் டவுன்ஷிப், யாங்கன் பிராந்தியம்) - தாபோத்வே
- சிஸந்தா அடுக்குத் தூபி திருவிழா (துவாதே டவுன்ஷிப், யாங்கன் பிராந்தியம்) - டகு
- மாவ்டின்சுன் அடுக்குத் தூபி திருவிழா (இகபுடுவா டவுன்ஷிப், அய்யன்வாடி பிராந்தியம்) - தாபாங்
- சவேமாவதாவ் அடுக்குத் தூபி திருவிழா (பாகோ) - தாகு
- சி செட்டா அடுக்குத் தூபி திருவிழா (மின்பு டவுன்ஷிப், மாக்வெவ் பகுதி) - தாபோவெ முதல் தாபாங் வரை
# தூபித் திருவிழா

## மேலும் பார்க்க

- அடுக்குத் தூபி
- மியான்மரில் பெளத்தமதம்
- மியான்மர் தமிழர்
# மியான்மரில் பெளத்தம்

மியான்மரில் பின்பற்றப்படும் பெளத்தமதத்தில் மிக முதன்மையானதாக இருப்பது தேரவாத பௌத்தம் என்ற பாரம்பரிய முறையாகும். மியான்மர் நாட்டில் உள்ள பெரும்பான்மையான மக்களில் 89% பேர் இந்த மரபு வழியை தான் பின்பற்றுகின்றனர். மியான்மர் ஒரு மிகச்சிறந்த புத்த ஆன்மீக நாடு ஏனென்றால் அங்கு அதிக விகிதாச்சாரத்தில் புத்தமத துறவிகளும் மற்றும் ஆன்மீகத்திற்காக அவர்கள் செலவிடும் தொகையும் மிக அதிகமாகும். மேலும் பர்மிய சமுதாயத்தில் ஷான், ராகினி, மோன், கரேன், ஸோ மற்றும் சீனர்கள் ஆகியோர் புத்த சமயத்தோடு நன்கு இணைந்திருக்கிறார்கள் . மியான்மரில் பல இனக்குழுக்களில், சங்ஹா என்றழைக்கப்படும் சங்ஸ், பாமர் மற்றும் ஷான் உள்ளிட்ட அனைத்து மக்களும் பர்மிய பாரம்பரியத்தோடு இணைந்து வாழகிறார்கள்.  
மியான்மரில் உள்ள பௌத்தர்களின் தினசரிப் பணிகளைப் பொறுத்தவரையில் இரண்டு பிரபலமான நடைமுறைகள் உள்ளன: தகுதி -உருவாக்குதல் மற்றும் விபாசனம். வெஸ்சா பாதை சிறிதளவே பிரபலமானது; இது ஆச்சர்யங்களை எதிர்பார்க்கும் புத்த பிட்சுகளுக்கு ஏதுவான ஒரு இணைந்த வடிவம் ஆகும்.  
*தகுதி-உருவாக்குதல்* பர்மிய பெளத்தர்களால் மேற்கொள்ளப்படும் பொதுவான வழிகளாகும். இதன் நோக்கம் விருப்பமான அல்லது நல்ல சாதகமான மறுபிறப்பை பின்வரும் வழிகளில் அடைவது. ஐந்து நல் வழிகளை கடைபிடிப்பது, நல்லொழுக்கங்கள் மற்றும் நல்ல செயல்களால் (தானா) நல்ல குணநலன்களைக் கொண்டுவருவதும் இந்த பாதையில் அடங்கும்.  
*விபாசனம்* 1900 களின் தொடக்கத்தில் பர்மிய பெளத்தர்களிடையே பிரபலமான பாதையாகும், ஆழ்ந்த தியானத்தின் மூலம் நல்ல ஞானத்தை அடைய வழிவகுக்கும் என நம்பப்படும் ஒரு வடிவமாகும்.  
*வெஸ்சா* பாதை ஆச்சர்யங்களும் இரகசியங்களும் நிறைந்த இயல்பான நடைமுறைகள் இல்லாத (மந்திரங்கள் ஜெபிப்பது, சமாதா மற்றும் இரசவாதம் இன்னும் பிற) பாதையாகும். எதிர்கால புத்தரின் மைத்ரேயா (அறிமத்தேயா) தோற்றத்திற்கு காத்திருக்கும் ஒரு முற்றிலும்-அழியாத மற்றும் இயற்கைக்கு மாறான வாழ்க்கை வாழ வழிவகுக்கும் என நம்பப்படுகிறது.
# மியான்மரில் பெளத்தம்

## வரலாறு

மியான்மரில் பௌத்தத்தின் வரலாறு இரண்டு ஆயிரத்திற்கும் அதிகமான ஆண்டுகள் பழமையானது என நம்பப்படுகிறது. 1834 இல் பின்யாசாமி எழுதிய சசானா வம்சா (பர்மியத் ததானா வின்) என்ற நூலில், மியான்மரில் பௌத்த மதத்தின் வரலாற்றை
பற்றி சுருக்கிக் கூறுப்பட்டுள்ளது. மஹாவம்சாவின் படி, இலங்கையில் ஐந்தாம் நூற்றாண்டு பாலி வரலாற்றுக்கூற்றின் படி, பேரசர் அசோகர், புத்த மதத்தை பரப்புவதற்காக இரண்டு புத்த பிட்சிக்களை (சோனா, உத்தாரா) ஆகியோரை ஸ்வர்ணபூமிக்கு கி.மு. 228 இல் புனித நூல் மற்றும் பிற புத்தகங்களுடன் அனுப்பியதாக வரலாறு உள்ளது.  
3 ஆம் நூற்றாண்டில் இருந்து ஒரு ஆந்திர இக்சுவகு கல்வெட்டு, கிரத்தாஸ்சை பௌத்த மதத்திற்கு மாற்றுவதைக் குறிக்கிறது, மேலும் திபெத்திய-பர்மன் பேசும் மக்களை மியன்மார் மக்கள் என்றும் கருதப்படுகின்றது. இதே காலத்தில் ஆரம்பகால சீன நூல்கள் *லியு-யாங் இராச்சியம்* பற்றிப் பேசுகின்றன, அங்கு வாழ்ந்த மக்கள் எல்லோரும் புத்தர் வழிபாடு செய்தனர் மற்றும் பல ஆயிரம் சாமனாஸ் இருந்தனர். இந்த இராச்சியம் மத்திய பர்மாவில் ஏதோ ஒரு பகுதியுடன் அடையாளம் காணப்பட்டுள்ளது. பாலி, சமஸ்கிருதம், பியு மற்றும் மோன் மொழிகளில் 6 மற்றும் 7 ஆம் நூற்றாண்டு சம்பந்தபட்ட தொடர் கல்வெட்டு பதிவுகள் மத்திய மற்றும் கீழ் பர்மாவில் (பியா மற்றும் யாங்கோன்) பகுதிகளில்லிருந்து மீட்கப்பட்டுள்ளன. 11 முதல் 13 ஆம் நூற்றாண்டு வரை, பாமர் அரசர்கள் மற்றும் பாகன் இராச்சியத்தை சேர்ந்த அரசிகளும் எண்ணற்ற தூபிகளையும், கோயில்களையும் கட்டியிருக்கிறார்கள்.
# மியான்மரில் பெளத்தம்

## பாரம்பரியம்

மியான்மரின் கலாச்சாரம் அதன் பௌத்தமதத்திற்கு ஒத்ததாக கருதப்படுகிறது. ஆண்டு முழுவதும் பல பர்மிய திருவிழாக்கள் உள்ளன, அவற்றில் பெரும்பாலானவை பெளத்தத்துடன் தொடர்புடையவை.  
பர்மிய புத்தாண்டு, தியாங்கன், நீர் விழா என்று அழைக்கப்படும் இந்த விழாவானது இந்து சமயத்தில் இருந்து உருவானது என்று கூறுவர், மேலும் பல பர்மிய சிறுவர்கள் சேர்ந்து கொண்டாடும் சின்பியு விழா, இந்த சிறப்புச் சடங்கில் சிறுவர்கள், சாமனரியாக சிறிது காலத்திற்கு கியாங்கில் வசிப்பது. இது போன்று பல விழாக்கள் கொண்டாடப்படுகிறது.
# மியான்மரில் பெளத்தம்

## மேலும் பார்க்க

- அடுக்குத் தூபி
- தூபித் திருவிழா
- மியான்மர் தமிழர்
- தேரவாத பௌத்தம்
# வியட்நாமிய மற்போர்க் கலைகள்

மரபு **வியட்நாமிய மற்போர்க் கலைகள்** *(Vietnamese martial arts)* (*Võ thuật Cổ Truyền Việt Nam*) என்பவை ஃஏன் மரபுவழி சார்ந்த சீன-வியட்நாமியக் கலைகளையும் மரபாக வியட்நாமிலேயே தோன்றிய கலைகளையும் உள்ளடக்கும்.
# வியட்நாமிய மற்போர்க் கலைகள்

## புத்தியல் பள்ளிகள்

புதுமைப் பாணிகள் அல்லது பாய் (பள்ளிகள்) பின்வரும் மற்போர்க் கலைகளை உள்ளடக்கும்:
- வோ துவாட் பின் தின் (Võ thuật Bình Định)/பின் தின் கியா (Bình Định Gia) – பின் தின் மரபுப் பாணிக் கலைகளுக்கான பொதுப்பெயர்.
- நாத் நாம் (Nhất Nam) (மற்போர்க் கலை)
- [வோவினாம் (Vovinam) –நிகுயேன் உலோசால் உருவாக்கப்பட்டது. இது வோவினாம் வியட் வோ தாவோ ( Vovinam Việt Võ Đạo) (Việt = வியட்நாமிய; Võ = மற்போர்; Đạo = முறை.) எனவும் வழங்குகிறது.
- வோ வியட்நாம் (சுடன்) ((Võ Việt Nam) (Cuton) அல்லது பாம் வான் தான் அவர்களின் வோ தாவோ ( Võ Đạo of Phạm Văn Tan).  
**பன்னாட்டுப் பள்ளிகள்**
- குவோங் நிகு (Cuong Nhu), நிகோ தோங் (Ngô Đồng) ( புளோரிடா 2000), யப்பான் மொழியில் ஓ சென்சேல் எனப்படுவது
- தாம் குவிக்கி-கோங் (Tam Qui Khi-Kong), இப்போது உருசியாவில் மிகவும் விரும்ப்ப்படும் மற்போர்க் கலை.
# வியட்நாமிய மற்போர்க் கலைகள்

## கலைச்சொற்கள்

- வோசு ( võ sư) - ஆசிரியர்
- வோ பூசு – மேலணி (tunic)
- வோ கின் ( võ kinh) – மற்போர்க் கலைகள் நூல்
- வாசு வியட் வோ (Bắc Việt võ) – வடக்கு வியட்நாமியப் பாணி
- குவியேன் (quyền) –வடிவங்கள்: முதலில், கூங்கே குவியேன் ( Hùng kê quyền),கோங்கியா குவியேன் ( Hồng Gia quyền), இலாவோமாய் குவியேன் (Lão mai quyền) போன்றவை
- வோ துவாட் பின் தின் (võ thuật Bình Định) – பின் தின் அவர்களின் மற்போர்க் கலைகள்
- தாவு வாத் (Đấu vật) – வலயக் குத்துச்சண்டை (அல்லது மேலைக் குத்துச்சண்டை)
- கை நுட்பங்கள் (தோன் தாய் (đòn tay))
- முழங்கை நுட்பங்கள் (சோ (chỏ))
- உதைப்பு நுட்பங்கள் (தா (đá))
- [முழங்கால் (அடிப்பு)|முழங்கால் நுட்பங்கள்]] (கோய் (gối))
- வடிவங்கள் (குவியேன் (Quyen), சோங் உலுயேன் ( Song Luyện), தா உலுயேன் (Đa Luyện))
- தாக்கும் நுட்பங்கள் (சியேன் உலுவோசு (chiến lược))
- மரபுக் குத்துச்சண்டை (வாத் சோ திரூயேன் (Vật cổ truyền))
- கால் தாக்கி வீழ்த்தல் முறைகள் (தோன் சான் தான் சோங் (đòn chân tấn công))
- கம்பு (போ (Bō)) (சோன் (côn))
- வாள் (கியேம் (kiếm))
- நீள்கத்தி - (தாவோ தாய் (dao dài))
# பெங்பு

**பெங்பு** *(Bengbu)* என்பது வடக்கு அன்ஹுயி மாகாணத்தில் உள்ள ஒரு நகரம் ஆகும். 2010 ஆம் ஆண்டின் நகர மக்கள் தொகைக் கணக்கெடுப்பின்படி 3,164,467 பேர் பதிவு செய்யப்பட்ட குடியிருப்பாளர்கள் உள்ளனர்.
# பெங்பு

## நிர்வாகம்

பெங்பு நகரம், நான்கு மாவட்டம், 3 பாளையங்கள் (ஆட்சி நிர்வாக முறை) ஆகிய ஏழு பிரிவுகளைக் கொண்டுள்ளது.  
| லாங்ஜூ மாவட்டம் | Lóngzǐhú Qū | 233000 |  |
| --- | --- | --- | --- |
| பெங்சான் மாவட்டம் | Bèngshān Qū | 233000 |  |
| யுஹி மாவட்டம் | Yǔhuì Qū | 233000 |  |
| ஹூவாஷங் மாவட்டம் | Huáishàng Qū | 233000 |  |
| ஹூய்யுவான் பாளையம் | Huáiyuǎn Xiàn | 233400 |  |
| உஹே பாளையம் | Wǔhé Xiàn | 233300 |  |
| குசென் பாளையம் | Gùzhèn Xiàn | 233700 | } |
# சுஜாதா, பௌத்தம்

**சுஜாதை** அல்லது **சுஜாதா**, மகத நாட்டின் போர்ப்படைத் தலைவர்களில் ஒருவரது மகள் ஆவார். சுஜாதை தனக்கு தகுந்த கணவன் வேண்டுமென்று, வீட்டின் அருகே உள்ள ஆலமரத்தின் தேவதையை வலம் வந்து தொழுததன் பயனாக, அவளுக்கு பிடித்த கணவன் அமைந்தான்.  
தனது கோரிக்கையை நிறைவேற்றிய ஆலமரத் தேவதைக்கு பால் அன்னம் படைக்க, சுஜாதை ஆலமரத்தின் அருகில் சென்ற போது, ஆலமரத்தடியில் போதிசத்துவர் தியானத்தில் அமர்ந்திருந்தை கண்டு, அவரே தான் நினைத்த ஆலமரத் தேவதை எனக் கருதி, தான் கொண்டு வந்த பால் அன்னத்தை கௌதம புத்தருக்கு படைத்து, வாழ்த்துப் பெற்று கொண்டாள்.  
சுஜாதை படைத்த பால் அன்னத்தை உண்ட அன்றே, போதிசத்துவர் அருகில் உள்ள உருவேலாவின் அரசமரத்தடியில் அமர்ந்து தியானித்திருந்த நாளான வைகாசி மாத பௌர்ணமி அன்று *சம்போதி ஞானம்* அடைந்தார். (எனவே அந்த அரசமரத்தை போதி மரம் என்பர்.)  
ஞானஒளி கிட்டிய கௌதம புத்தர், மீண்டும் ஒரு முறை கயை என்று தற்போது அழைக்கப்படும் **உருவேலா** கிராமத்திற்கு வருகை புரிந்த போது, சுஜாதை கௌதம புத்தரின் முதல் பெண் உபாசகர் ஆனார்.
# சுஜாதா, பௌத்தம்

## மறக்க முடியாத இரண்டு உணவுகள்

கௌதம புத்தர் தமது இறுதிக் காலம் நெருங்கும் வேளையில், தமது சீடர் ஆனந்தரிடம், தனக்கு முதலில் சுஜாதை படைத்த பால் அன்னத்தை உண்ட அன்றே தமக்கு சம்போதி ஞானம் கிட்டியதாகவும், இறுதியாக சுந்தன் படைத்த பன்றி உணவினால் தமக்கு பரிநிர்வாணம் கிடைக்க உள்ளதாகவும் நினைவு கூர்ந்தார்.
# எல்லைப் பிடாரி அம்மன் கோயில், சேலம்

**எல்லைப் பிடாரி அம்மன் கோயில்** சேலம் மாவட்டத்தில், சேலம் மாநகரின் மையப் பகுதியில் உள்ளது
# எல்லைப் பிடாரி அம்மன் கோயில், சேலம்

## கோவில் வரலாறு

இக்கோயில் அம்மன் சிலை சுயம்புவாக தோன்றியது. பக்தர்களின் வேண்டுதலை நிறைவேற்றும் அம்மன்.
# எல்லைப் பிடாரி அம்மன் கோயில், சேலம்

## பூஜைகள்

தினமும் காலை, மாலை வேளைகளில் பூஜை நடைபெறும்.  
- தமிழ்ப் புத்தாண்டு
- ஆங்கிலப் புத்தாண்டு
- வைகாசி விசாகம்
- சித்ரா பௌர்ணமி
- தை அமாவாசை
- ஆடி அமாவாசை
- ஆடிப் பூரம்
- மாசி மகம்
- கார்த்திகை தீபம்
- நவராத்திரி பெருவிழா
- தீபாவளி
- விநாயகர் சதுர்த்தி  
போன்ற விஷேச நாட்களில் சிறப்பு பூஜைகள் நடைபெறும்.
# எல்லைப் பிடாரி அம்மன் கோயில், சேலம்

## திருவிழா

பங்குனி மாதம் திருவிழா நடைபெறும். அப்போது பூக்கரகம் எடுத்தல், அலகு குத்துதல், அக்னிக்குண்டம் இறங்குதல், தீச்சட்டி எடுத்தல் என பக்தர்கள் தங்களது நேர்த்திக்கடனை செலுத்துவார்கள்.  
- கோயில் பற்றிய தகவல்
# எல்லைப் பிடாரி அம்மன் கோயில், சேலம்

## வெளியிணைப்புகள்

- கோயில் அமைவிடம்
# வியட்நாமியக் குடும்பம்

மரபாக, **வியட்நாமியக் குடும்பம்** *(Vietnamese family)* (வியட்நாம் மொழியில்: *கியா தின் (gia đình)* அல்லது *நிகா (nhà)*) ஒன்றின் தலைவர் கணவரே அமைவார்; இவர் *கியா துரூவோங் (gia trưởng)* எனப்படுவார். ஒரே கால்வழியைச் சார்ந்த பல குடும்பங்கள் "குருதிவழியினர் "( "line of the blood") அல்லது இனக்குழுவினர் ஆவர்; இவர்கள் வியட்நாமிய மொழியில் *தாய் கியா தின் (đại gia đình)* அல்லது *கியா தோசு (gia tộc)* அல்லது *கோ (họ)* எனப்படுவர். இந்தக் குருதிவழியினரின் தலைவர் அக்குருதிவழியில் அமையும் மிக உயர்ந்த சமூக மட்டத்தில் உள்ளவர் ஆவார்; இவர் *தோசு துரூவோங் (tộc trưởng)* அல்லது இனக்குழுத் தலைவர் எனப்படுவார். வியட்நாமியரின் படைப்புத் தொன்மத்தின்படி, அனைத்து வியட்நாமியரும் இரு மூதாதைகளில் இருந்து, அதாவது இலாசு உலோங்குவான் (Lạc Long Quân) ஆவு சோ (Âu Cơ) ஆகிய இருவரின் கால்வழியில் இருந்து தோன்றியவர்களே ஆவர்.
# வியட்நாமியக் குடும்பம்

## சுற்ற முறை (உறவின் முறை)

வியட்நாமிய மொழியில் ஒன்பது தலைமுறைகளைக் குறிக்கும் சொற்கள் உள்ளன. தலைமுறை எனும் சொல் வியட்நாமிய மொழியில், *தேகே (thế hệ)* அல்லது *தோய் (đời)*) எனப்படுகிறது:  
*கி (கியோங்/கிபா) (Kỵ (Kỵ ông/ Kỵ bà))* : என் பூட்டனின் பெற்றோர் (my great-grandparents' parents) (என் பூட்டனின் அப்பா/அம்மா)  
*சு (சுயோங்/சுபா) (Cụ (Cụ ông/ Cụ bà))* : என் பூட்டன்/பூட்டி)  
*ஓங்பா (Ông bà)* : என் பாட்டன் அல்லது பாட்டி  
*சாமே (Cha Mẹ)* : என் பெற்றோர் (அப்பா/அம்மா)  
*தா/தோய் (Ta/Tôi)* : I  
*சோன் (சோன் திராய்/சோன் காய்) (Con (Con trai/Con gái))* : என் குழந்தைகள் (என் மகன்/என் மகள்)  
*சாவு (சாவு திராய்/சாவு காய்) (Cháu (Cháu trai/Cháu gái))* :என் பேரன்/என் பேத்தி  
*சாத் (சாத் திராய்/சாத் காய்) (Chắt (Chắt trai/chắt gái)):* என் கொள்ளுப் பேரன்/என் கொள்ளுப் பேத்தி  
*சூத் (அல்லது சித்)(சூத் திராய்/சூத் காய்) (Chút trai/Chút gái):*என் கொள்ளுப் பவுரன்/என் கொள்ளுப் பவுத்தி  
வழக்கமாக கூட்டுக் குடும்பத்தில் மூன்று தலைமுறைகள் வாழும்; இது *தாம் தாய் தோங் துவோங் (tam đại đồng đường)*.  
கிடைநிலையில், ஒரே பெற்றோருக்குப் பிறந்த அண்ணன்தம்பிகள்/அக்காதங்கைகள் *ஆன் சி எம்ருவோத் (anh chị em ruột)* எனப்படுவர்; ஒரே பாட்டன்பாட்டிகளின் உடன்பிறப்புகள் *ஆன் சியேம் சி எம்கோ (anh chị em họ)* எனப்படுவர். த்த்தெடுத்த அண்ணன்தம்பிகள்/அக்காதங்கைகள் 'ஆன்சி எம்நுவோய் ('anh chị em nuôi)* எனப்படுவர். ஒரே தந்தைக்கும் வேறு தாயருக்கும் பிறந்த ஒருபால் அண்ணன்தம்பிகள்/ஒருபால் அக்காத்ங்கைகள் 'ஆன் சி எம் தி பாவோ ('anh chị em dị bào)* எனப்படுவர்; ஒரே தாய்க்கும் வேறு தந்தையருக்கும் பிறந்த ஒருபால் அண்ணன்தம்பிகள்/ஒருபால் அக்காதங்கைகள் *ஆன் சி எம் தோங் மாவு தி பூ (anh chị em đồng mẫu dị phụ)* எனப்படுவர். அக்காதங்கைகளின் கணவர்கள் *ஆன்/என்ரே (anh/em rể)* எனவும் அண்ணன் தம்பிகளின் மனைவியர் *சி எம் தாவு (chị/em dâu)* எனவும் அழைக்கப்படுவர். கனவனின் அண்ணன் தம்பிகளும்/அக்கா தங்கைகளும் *ஆன் சி எம் சோங் (anh chị em chồng)* எனவும் மனைவியின் அண்ணன் தம்பிகளும்/அக்கா தங்கைகளும் *ஆன் சி எம்வோ (anh chị em vợ)* எனவும் அழைக்கப்படுவர். அக்கா தங்கைகளை மனவியாகக் கொண்ட இரு ஆடவர் *ஆன் எம் சோசு சேவோ (anh em cọc chèo)*எனவும் அண்ணன் தம்பிகளை கணவராகக் கொண்ட இரு மகளிர் *சி எம் தாவு (chị em dâu)* எனவும் அழைக்கப்படுவர்.
# வியட்நாமியக் குடும்பம்

## பெற்றோர்

வியட்நாமியருக்கு மூவகைத் தந்தையரும் (தாம்பூ)(*tam phụ*) எட்டுவகைத் தாயார்களும் (பாத் மாவு(*bát mẫu*)) உண்டு.  
- தாம்பூக்கள் பின்வருமாறு:  
*தான் பூ (Thân phụ)*: எம் குருதிவழித் தந்தை.  
*கியா பூ (Giá phụ)* அல்லது *சா துவோங் (cha dượng)* அல்லது *சா கே (cha ghẻ)*: எம் தாயின் அண்மைக் கணவர்  
*துவோங் பூ (Dưỡng phụ)*: எம் தத்தெடுத்த தந்தை.  
- பாத் மாவுகள் பின்வருமாறு:  
*திச் மாவு (Đích mẫu)*: எம் தந்தையின் முதல் மனைவி.  
*கே மாவு (Kế mẫu)*: முதல் மனைவி இறந்ததும் தந்தைக்கு அடுத்து மனைவியாகும் தாய்.  
*துவோங் மாவு (Dưỡng mẫu)*: குடும்பம் சாராமல் தத்தெடுத்த தாய்.  
*தூ மாவு (Từ mẫu)*: குடும்பம் சார்ந்து தத்தெடுத்த தாய்.  
*து மாவு (Thứ mẫu)*: முதல் மனைவியல்லாத குருதிவழித் தாய்.  
*கியா மாவு (Giá mẫu)*: குருதிவழித் தந்தை இறந்தபின் வேறொருவரை மறுமணம் செய்துகொண்ட குருதித் தாய்.  
*சுவாத் மாவு (Xuất mẫu)*: குருதித் தந்தையை மணவிலக்கு செய்த குருதித் தாய்.  
*நூ மாவு (Nhũ mẫu)*: எம் செவிலித் தாய்  
சிறுவர் தமது பெற்றோரின் கட்டளைகளையும் கட்டுபாடுகளையும் ஏற்று நடக்கவேண்டும். இந்நெறிமுறை*தவோ கியேவு (đạo hiếu)* எனப்படுகிறது.
# வியட்நாமியக் குடும்பம்

## திருமணம்

*மேலும் காண்க, மரபு வியட்நாமியத் திருமணம்*  
திருமண உறுதித் தாம்பூலச் சடங்கு, திருமணத்துக்கு ஆறு மாதங்களுக்கு முன்பே நடத்தப்படுகிறது. முன்பெல்லாம், பெரும்பாலான திருமணங்கள் (வியட்நாமிய மொழியில்: கோன் நிகான் (hôn nhân) பெற்றோரால் அல்லது கூட்டுக் குடும்பத்தால் உறுதிசெய்து நடத்தப்பட்டன. சிலவேளைகளில் மணமக்களோடும் கலந்துரையாடி முடிவு செய்வதும் உண்டு; என்றாலும், பெரும்பாலும் பெற்றோரின் முடிவே இறுதியானது. உறுதி தாம்பூலத்தின்போது மணமகனும் மணமகளும் முதல் முறை சந்திப்பதும் உண்டு. இருந்தாலும் கடந்த சில பத்தாண்டுகளாக காதல் திருமணங்கள் பேரளவில் நடைபெறுகின்றன.
# வியட்நாமியக் குடும்பம்

## பெயர்

வியட்நாமியரின் பெயர் மூன்று பகுதிகளால் ஆனது. அவை, *கோ (họ)*, *தேந்தேம் (tên đệm)*, and *தேங்கோய் (tên gọi)* என்பனவாகும்.  
*கோ* என்பது தனியரின் குருதிவழிப் பெயர் ஆல்லது குடும்பவழிப் பெயர்.  
*தேந்தேம்* என்பது அவரது நடுப்பெயர் ஆகும்.  
'தேன்'' என்பது அவருக்கு இட்ட பெயராகும்.
# வியட்நாமியக் குடும்பம்

## தனியரின் சுட்டுபெயர்

வியட்நாமியர் சார்ந்த தனி ஒருவரை அழைக்கும் சுட்டுபெயர், குடும்பங்களில் பேசுவோர்/ கேட்போரின் குடும்ப உறவுநிலையைச் சார்ந்து அமையும்.
# வியட்நாமியக் குடும்பம்

## வீடு

வியட்நாமியக் கருநிலைக் குடும்பம் ஒரே வீட்டில் கூடிவாழ்கிறது.பெற்றோர் இசைவிலாமல் மணமாகிய முதிரிளைஞர்கள் தனிக்குடும்பம் நடத்தவியலாது எனவே, வியட்நாம் மொழியில் வீடு எனும் சொல்லுக்கு குடும்பம் என்ற பொருளும் உண்டு.
# மேச்சேரி பத்ரகாளியம்மன் கோயில்

**அருள்மிகு பத்ரகாளியம்மன் திருக்கோயில்** சேலம் மாவட்டம், மேச்சேரியில் உள்ளது.
# மேச்சேரி பத்ரகாளியம்மன் கோயில்

## கோயில்

மேச்சேரி பத்ரகாளியம்மன் திருக்கோயிலின் பிரதான வாசல், வடக்கு நோக்கிய ராஜகோபுரத்துடன் கம்பீரமாகக் காட்சி அளிக்கின்றது. மேலும், கோயிலைச் சுற்றி உயர்ந்த மதில்களும், நான்கு திசைகளிலும் நான்கு கோபுரங்களுடன் கூடிய வாயில்களும் உள்ளன.  
மேச்சேரி பத்ரகாளி அன்னை அஷ்ட புஜங்களில் பிரம்மா, விஷ்ணு, ருத்ரரூபமான சூலாயுதம், கபாலம், உடுக்கை, வாள், கேடயம், தலை, மணிகளை தாங்கிய தண்டையணி பொன்சலங்கை அணிந்து வலதுகால் மேலூன்றி,  
பொன் சலங்கை அணிந்த இடது காலை அசுரன் மீது ஊன்றி வீராசனத்தில் அமர்ந்து,  
மூக்கில் மின்னும் மூக்குத்தியும், பவளமாய் ஜொலிக்கும் புன்சிரிப்புடனும், அக்னி மகுடமும், குண்டலமும் அணிந்து தேவியாய், பத்ரகாளியாய் அனைவருக்கும் காட்சியளித்து அருள்புரிகின்றாள்.
# மேச்சேரி பத்ரகாளியம்மன் கோயில்

## தோசம் தீர்க்கும் தலம்

அன்னையைத் தரிசனம் செய்வதால் 21 தலைமுறையில் செய்த பாவங்கள், சோகம், ரோகம் போன்றவை நீங்கும். வித்தை, புத்தி சித்திக்கும். அன்னையைப் பணிந்து வழிபட்டால் அஷ்டமாசித்திகளும் கைகூடிவரும்.  
மேலும், சாப தோஷங்கள், ஏவல், பில்லிசூனியம், எதிரிகளால் ஏற்படும் தொல்லைகள், ராகு, கேது தோஷத்தால் ஏற்படும் திருமணத் தடைகள், குழந்தைப்பேறு இன்மை ஆகியவை அன்னையின் திருக்கோயிலில் ராகுகாலத்தில் எலுமிச்சை விளக்கு ஏற்றி வழிபட்டால் நீங்குகின்றன என்பது பக்தர்களின் நம்பிக்கை ஆகும்.  
மற்றும், மனநோய் பாதித்தவர்கள் ஒரு மண்டலம் இங்கு வந்து அன்னையை வணங்கி, தீர்த்தம், விபூதி உட்கொண்டால் நோய் நீங்குகிறது.  
பேய், பிசாசு பிடித்தவர்கள் வந்து பூதகணங்களின் முன் கூட்டு பிரார்த்தனை செய்து, விபூதி அணிந்தால் நீங்கிவிடுகிறது.  
கால்நடைகளுக்கு ஏற்படும் நோய் நீங்குவதற்காக விபூதி பெற்றுக்கொண்டு சென்று பாதிக்கப்பட்ட அந்தக் கால்நடைகளுக்குப் பூசினால் நோய் நீங்குகின்றது என்பதும் நம்பிக்கையாக உள்ளது. மக்கள் தங்களின் வேண்டுதல் நிறைவேறியதும் ஆலயத்திற்கு வந்து, பொங்கல் வைத்து வழிபாடு செய்கின்றனர்.
# மேச்சேரி பத்ரகாளியம்மன் கோயில்

## பூஜைகள்

தினமும் காலை, மாலை வேளைகளில் பூஜை நடைபெறும்.
- தமிழ்ப் புத்தாண்டு, ஆங்கிலப் புத்தாண்டு, வைகாசி விசாகம், சித்ரா பௌர்ணமி, தை அமாவாசை, ஆடி அமாவாசை, ஆடிப் பூரம், மாசி மகம், கார்த்திகை தீபம், நவராத்திரி பெருவிழா, தீபாவளி, விநாயகர் சதுர்த்தி போன்ற விஷேச நாட்களில் சிறப்பு பூஜைகள் நடைபெறும்.
# மேச்சேரி பத்ரகாளியம்மன் கோயில்

## திருவிழா

ஆண்டு தோறும் மாசி மாதம் மேச்சேரி பத்ரகாளியம்மன் திருவிழா நடைபெறுகின்றது. அப்போது, பூங்கரகம் எடுத்தல், அலகு குத்துதல், அக்னிக்குண்டம் இறங்குதல், தீச்சட்டி எடுத்தல் என பக்தர்கள் தங்களது நேர்த்திக்கடனைச் செலுத்துகின்றனர். தேரோட்டம் நடைபெறுகின்றது.
# மேச்சேரி பத்ரகாளியம்மன் கோயில்

## அமைவிடம்

சேலத்தில் இருந்து 32 கிலோமீட்டர் தொலைவிலும், மேட்டூர் அணையில் இருந்து 20 கிலோமீட்டர் தொலைவிலும் 800 ஆண்டுகளுக்கு மேல் பழமைவாய்ந்த பத்ரகாளியம்மன் கோவில் உள்ளது
# எருக்கலக்கோட்டை

**எருக்கலக்கோட்டை** தமிழ்நாட்டில் புதுக்கோட்டை மாவட்டம் அறந்தாங்கி வட்டத்தில் ராஜேந்திரபுரம் ஊராட்சியில் அமைந்துள்ள தனி வருவாய் கிராமம் ஆகும். இவ்வூரின் எல்லையில் அய்யனார் கோவில் மற்றும் முனிக்கோவில் அமைந்துள்ளது. இக்கிராமத்தில் நடுவில் அரசடி நாகம்மாள், மற்றும் விநாயகர் கோவில்களும் அமைந்துள்ளது.இங்கு பிராதன தொழில் விவசாயம் உள்ளது.இவ்வூரில் அரசு உயர்நிலைப்பள்ளி மற்றும் ஊராட்சி ஒன்றிய தொடக்கப்பள்ளி உள்ளது.  
எருக்கலக்கோட்டையானது ஆலங்குடி சட்டமன்றதொகுதியிலும், சிவகங்கை நாடாளுமன்றத் தொகுதியிலும் அமைந்துள்ளது. எருக்கலக்கோட்டை அஞ்சல் குறியீட்டு எண் 614 624. இக்கிராமமானது அறந்தாங்கியில் இருந்து 7 கி.மீ., பட்டுக்கோட்டையில் இருந்து 41 கி.மீ., புதுக்கோட்டையில் இருந்து 35 கி.மீ., ஆலங்குடியில் இருந்து 20 கி.மீ. மற்றும் கீரமங்கலத்திலிருந்து 12 கி.மீ. தொலைவில் அமைந்துள்ளது. இக்கிராமத்தில் அதிகமாக அம்பலக்காரர் (முத்தரையர்)களும், அதற்கு அடுத்தபடியாக செட்டியார் சமுதாயத்தினரும் வாழ்ந்து வருகின்றனர்.
# எருக்கலக்கோட்டை

## பள்ளிகள்

1. அரசு உயர்நிலைப்பள்ளி
1. ஊராட்சி ஒன்றிய தொடக்கப்பள்ளி
# எருக்கலக்கோட்டை

## தெருக்கள்

1. எருக்கலக்கோட்டை அம்பலக்காரர் குடியிருப்பு
1. பூசாரிக்குடியிருப்பு
1. வடக்கிக்காடு
1. எருக்கலக்கோட்டை செட்டியார் குடியிருப்பு
# எருக்கலக்கோட்டை

## அரசு அலுவலகம்

- கிராம நிர்வாக அலுவலகம்
- அஞ்சல் அலுவலகம்
- அங்கன்வாடி
# எருக்கலக்கோட்டை

## கோவில்கள்

1. ஸ்ரீ அடைக்கலம்காத்த அய்யனார் கோவில்
1. ஸ்ரீ அய்யனார் கோவில்
1. ஸ்ரீ முனிக்கோவில்
1. ஸ்ரீ சித்தி விநாயகர் கோவில்
1. ஸ்ரீ அரசடி நாகாம்மாள் கோவில்
1. ஸ்ரீ மன்மதசுவாமி கோவில்
1. ஸ்ரீ முருகன் கோவில்
# எருக்கலக்கோட்டை

## வழித்தட நகர பேருந்துகள்

1. நகர பேருந்து NO:1
1. நகர பேருந்து NO:11
1. நகர பேருந்து NO:13
1. நகர பேருந்து NO:17
1. நகர பேருந்து NO:18
1. நகர பேருந்து NO:21
1. நகர பேருந்து NO:22
1. நகர பேருந்து NO:24
1. நகர பேருந்து NO:28
1. மினி பேருந்து KSR
# ககயன் டி ஓரோ

**ககயன் டி ஓரோ** (*Cagayan de Oro)* ஒரு முதல் தரமான மிகையாக நகர்மயமாக்கப்பட்ட நகரமாகும். இந்நகரம் பிலிப்பீன்சு நாட்டின் மிசாமிஸ் ஓரியண்டல் மாகாணத்தின் தலைநகரமாகவும் திகழ்கிறது.  இது ஒரு தன்னாட்சி அதிகாரம் கொண்ட, மிசாமிஸ் ஓரியண்டல் மாகாணத்திலிருந்து தனித்துவம் பெற்ற சுயேச்சையான நகரமுமாகும். இது வடக்கு மின்டனவு பிராந்தியத்தின் மையமாகவும் வணிக மையமாகவும் திகழ்கிறது. மேலும், இந்நகரமானது, எல் சால்வடோர் நகரம், ஓபல், அலுபிஜிட், லாகுதின்கன், மேற்குப் பகுதியின் கிடாகம், மற்றும் கிழக்குப் பகுதியில் உள்ள டாகோலான், வில்லன்யுவா, ஜசான், க்லேவேரியாவின் நகரங்கள் ஆகியவற்றையும் உள்ளடக்கிய வளர்ந்த பெருநகரக் ககோயன் டி ஓரோவின் பகுதியாகவும் திகழ்கிறது.  
ககயன் டி ஓரோ நகரமானது மிண்டனாவோ தீவின் வடக்கு மத்திய கடற்கரையில் மகஜலார் குடாவைப் பார்க்கும் முகமாக அமைந்துள்ளது. மேலும், ஓபல் நகரை மேற்கிலும், டாகோலான் நகரத்தை கிழக்கிலும், புகிட்னொன் மற்றும்லனாவோ டெல் நோர்டே மாகாணங்களைத் தெற்கிலும் எல்லைகளாகக் கொண்டுள்ளது. 2015 ஆம் ஆண்டின் மக்கள் தொகைக் கணக்கெடுப்பின்படி 675,950 மக்கள் எண்ணிக்கையுடன் பிலிப்பீன்சு நாட்டின் பத்தாவது அதிக மக்கள் தொகை கொண்ட நகரமாகவும் இது திகழ்கிறது.
காககான் டி ஓரோ அதன் வெள்ளை நீர் படகுச் சறுக்கு விளையாட்டு அல்லது கயாகிங் சாகசங்களுக்கும் புகழ் பெற்றுள்ளது, இது ககாயன் டி ஓரோ ஆற்றில் நடைபெறும் இந்த சாகச விளையாட்டுக்கள் இந்நகரின் சுற்றுலா வளத்தை அதிகரிப்பதற்கான வாய்ப்பாக உள்ளது.
# ககயன் டி ஓரோ

## சொற்பிறப்பு

ககாயன் டி ஓரோ என்ற பெயர் (இலக்கியத்தில் தங்க ஆறு) ஏற்கனவே "ககாயன்" என்றழைக்கப்பட்ட கிமோலோகனைச் சுற்றிய பகுதியைப் பார்வையிட 1622 ஆம் ஆண்டில் வந்த இசுபெயினின் அகஸ்டினியனை நினைவுகூரும் துறவிகளின் வருகையையொட்டி பின் செல்லும் போது அறியப்படுகிறது.16 ஆம் நூற்றாண்டில் ஆரம்பகால இசுபானிய எழுத்து மூலமான ஆவணங்களும் இந்த இடத்தை ஏற்கெனவே "ககயன்" எனக் குறிப்பிட்டுள்ளன.  
ஜனவரி 25, 1571 இல் குறிப்பிட்ட டான் ஜுவான் கிரியெகோவிற்குக் ககாயன் டி ஓரோவை உள்ளடக்கிய வடக்கு மின்டனவு பிராந்தியமானது * என்கோமியென்டா * என வழங்கப்பட்டது. அப்போது பிலிப்பீன்சு முன்னாள் துணைத் தலைவர் இம்மானுவேல் பெலாசு *ககயன்* என்பதுடன் உடன் ”டி ஓரோ” என்பதை பின்னிணைப்பாக சேர்த்தார்.
# ககயன் டி ஓரோ

## வரலாறு

### தொடக்க கால வரலாறு

இப்பகுதியில் முதன்முதலில் நடப்புக் காலம் 377 ஆம் ஆண்டையொட்டிய காலகட்டத்தில் (பிந்தைய புதிய கற்காலம்) குடியேற்றம் நிகழ்ந்துள்ளது. இமோலோகன் என அழைக்கப்பட்ட ஒரு குடியிருப்புப் பகுதியில் தீவு வாழ் பூர்வீகக் குடிமக்கள் வாழந்து வந்தனர். இங்கு வசித்து வந்த பூர்வீகக் குடிமக்கள் பல கடவுள் கோட்பாட்டைப் பின்பற்றுபவர்களாக, தொடக்கத்தில் ஆஸ்ட்ரோநேசியர்களாக இருந்தவர்களாகவும், பட்ஜாவோஸ்களைப் போன்ற கடற்பயண வாழ்வில் ஈடுபடும் திறன் வாய்ந்தவர்களாகவும் காணப்பட்டனர். இக்குடிமக்களின் பழக்கவழக்கங்கள் வளமான புடுவான் பேரரசின் மக்களின் பழக்கவழக்கங்களோடும் இந்திய கலாச்சாரத்துடனும் ஒத்துப்போகிறது. அவர்களின் மரபு சார்ந்த ஆடை, அணிகலன்கள் பாலி, இந்தோனேசியாவில் வாழ்பவர்களின் ஆடை, அணிகலன்களோடு ஒத்துப்போகிறது. இந்தப் பகுதியில் சுட்டாங்கற்கள் கிடைக்கப்பெற்றுள்ளன. இவை சாங் டு மிங் வம்ச காலத்திலிருந்து இந்தப்பகுதியில் சீனர்கள் தொடர்பிலிருந்திருக்கலாம் என்று கருத இடம் தருகிறது.
# ககயன் டி ஓரோ

## வரலாறு

### எசுப்பானிய குடியேற்ற காலம்

1622 ஆம் ஆண்டில் இரண்டு எசுப்பானிய அகஸ்டைனைப் பின்பற்றும் சமயபரப்புக் குழுக்கள் இமோலோகன் பூர்வீகக் குடிமக்களுடன் தொடர்பில் இருந்தனர். 1626 ஆம் ஆண்டில் ஃப்ரே அகஸ்டைன் டி சான் பெட்ரோ என்பவர் இமோலோகன் பூர்வீகக்குடிகளின் தலைமையை ஏற்கச்செய்யப்பட்டார். இவர் டாட்டு (இறையாண்மை வாய்ந்த அரசத்தலைமை) சலங்சங் என அழைக்கப்பட்டார். ககயன் ஆற்றின் கீழ்ப்புறத்தில் உள்ள தற்போதைய கேஸ்டன் பூங்கா என அழைக்கப்படும் பகுதிக்கு தனது குடியேற்றத்தை மாற்றினார். 1783 ஆம் ஆண்டுவாக்கில் ககயன் டி ஓரோவில் எசுப்பானிய ஆதிக்கம் உணரப்பட்டது.
# மாறன், பௌத்தம்

, பாகிஸ்தான்]]
, ஆந்திரப் பிரதேசம், இந்தியா]]  
**மாறன்** அல்லது **மாரன்** (Mara) (, பௌத்த சாத்திரங்களில் கூறப்படும் அசுரர் ஆவான். தனது அழகிய பெண்களை அனுப்பி முனிவர்கள், தேவர்கள், அரக்கர்கள் மற்றும் மனிதர்களின் கடுமையான தவத்தை கலைக்கும் ஆற்றல் படைத்தவன் மாரன். புத்தரின் தவத்தை கலைக்க முயன்று, மாறன் தோற்ற கதைகள் பௌத்த சாத்திரங்களில் விரிவாக உள்ளது. இந்து சமயத்தில் கூறப்படும் மன்மதனுக்கு நிகரானவன் மாறன்.
# மாறன், பௌத்தம்

## மாறனை வென்ற கௌதம புத்தர்

சுஜாதை படைத்த பால் அன்னம் உண்ட போதிசத்துவரான கௌதம முனிவர், வைகாசி மாதம் பௌர்ணமி அன்று கயையின் உருவேலா சமவெளியில் அரச மரத்தின் கீழ் கிழக்கு முகமாக பத்மாசனத்தில் அமர்ந்து தியானம் செய்துகொண்டிருந்தார்.  
கௌதமரின் தவத்தை கலைக்க அங்கு வந்த மாரன், வெடிப்பான குரலில் அச்சமுண்டாகும்படி பேசினான். போதிசத்துவராகிய கௌதமர் அஞ்சாமல் வீற்றிருந்தார். எனவே மாரன் கௌதமர் மீது பெருமழை பொழியச் செய்தான். இவைகளினாலே போதிசத்துவருக்கு எவ்விதமான துன்பமும் உண்டாகவில்லை. பின்னர் மாறன், கிரிமேகலை என்னும் யானையைப் போதிசத்துவர் மேல் ஏவினான். கௌதமரை நோக்கித் தவத்தை கலைத்து விட்டு இருந்து எழுந்து ஓடிப்போ என்று அதட்டிக் கூவினான். கௌதமர், மாரனைப் பார்த்து, இவ்விடத்தை விட்டு நான் போகமாட்டேன் என்று உறுதியாகக் கூறினார்.  
ரிஷிகள் மற்றும் தேவர்கள்களின் தவ ஆற்றலை கெடுத்த எனக்கு மனிதனாகிய நீ ஏன் என்னிடம் அச்சமின்றி உள்ளாய் என மாரன், கௌதமரைக் கேட்க, அதற்கு கௌதமராகிய போதிசத்துவர், நான் தானம், சீலம், (ஒழுக்கம்), நியமம், (ஆசைகளை அகற்றிப் பிறர் நலத்துக்காக வாழ்தல்), பஞ்ஞா (ஞானம்), வீரியம் (ஆற்றல்), கந்தி (பொறுமை), வாய்மை ( பத்தியம்), அதிட்டானம் (ஒழுக்கம் நேர்மை இவற்றிலிருந்து பிறழாமல் இருத்தல்), மேத்தை (அன்பும் அருளும் உடைமை), உபேட்சை (விருப்பு வெறுப்பு இல்லாதிருத்தல் என பத்து தருமங்களை நிறைவேற்றியவன் ஆகையால் உன்னிடம் எனக்கு அச்சமில்லை என்றார்.  
இத்தருமங்களை நிறைவேற்றியதற்கு சான்று உண்டா? என மாரன் கேட்டதற்கு, கௌதமர், துவராடையிலிருந்து கையை வெளியே நீட்டி, பூமியைச் சுட்டிக்காட்டினார். அப்போது கதிரவன் மறையும் வேளையில் பூமியானது ஆறு முறை குலுங்கியதை கண்ட மாரன் தனது படைகளுடன் அவ்விடத்தை விட்டு அகன்றான்.
# மாறன், பௌத்தம்

## போதி ஞானம் அடைதல்

வைசாசி மாத பௌர்ணமி அன்று மாலை வசவர்த்தி மாரனை வென்ற போதிசத்துவர், இரவு முழுவதும் யோகத்திலிருந்து கிலேசங்களையெல்லாம் வென்று மிகவுயர்ந்த மேலான சம்போதி ஞானம் அடைந்தார்.
# மாறன், பௌத்தம்

## ஆதாரங்கள்

- Bodhi, Bhikkhu (trans.) (2000). *The Connected Discourses of the Buddha: A Translation of the Samyutta Nikaya*. Boston: Wisdom Pubs. .
- Saddhatissa, H. (translator) (1998). *The Sutta-Nipāta*. London: RoutledgeCurzon Press. .
# மல்லிநாத சுவாமி கோயில்

பதினொன்றாம் நூற்றாண்டில் கட்டப்பட்ட சமணர் கோயில், இன்னும் முப்பது சமணக் குடும்பங்கள் வாழ்கின்றன, சமணக்குடும்பங்களில் கர்ண பரம்பரை செய்தியாக அறியப்படுவது யாதெனில் ஐம்பெரும் காப்பியங்களில் முதலானதும் தமிழ் அறிஞர்களால் போற்றப்படுவதுமான சீவகசிந்தாமணியின் நாயகனும் யாழ் இசை வல்லானுமான சீவகன் பிறந்த ஊரான சோழநாட்டின் அங்கமான ஏமாங்கத நாட்டின் தலைநகரம் ராஜமாபுரம் இந்த மன்னார்குடி என்றும் இந்நகரின் சுடுகாட்டிலேயே அவன் பிறந்தான் என்றும் சொல்லப்படுகிறது. இங்கு நடைபெறும் பூஜைகளில் ராஜமாபுரம் என்றே இன்றளவும் அழைக்கப்படுகிறது (ராஜாமபுர சமஸ்த ஸ்ராவக ஸ்ராவகி ஜினனாம் பூயா சுரஸ்தாந்தம்) வைகாசி மாதத்தில் பிரம்மோற்சவமும், ஆண்டுதோறும் மேலும் பல விழாக்களும் நடை பெறுகின்றன,சோழநாட்டில் தற்போது வழிபாட்டில் உள்ள ஐந்து(மன்னார்குடி,திருவாரூருக்கு அருகாமையில் உள்ள தீபங்குடி,தஞ்சாவூர்,கும்பகோணம் மற்றும் புதுக்கோட்டைக்கு அருகில் உள்ள அனுமந்தகுடி,சமணக்கோயில்களில் முக்கியமானதாகும்
# கோர் மாகாணம்

**கோர் ( Ghōr** (Pashto/), also spelled **Ghowr** or **Ghur**, என்பது ஆப்கானிஸ்தானின் முப்பத்தி நான்கு மாகாணங்களில் ஒன்றாகும். இது நடு ஆப்கானிஸ்தானின் வடமேற்கில் அமைந்துள்ளது. மாகாணத்தில் நூற்றுக்கனக்கான கிராமங்களை உள்ளடக்கிய பத்து மாவட்டங்கள் உள்ளன. மாகாணத்தின் மக்கள் தொகை சுமார் 657,200 ஆகும். சாங்சரன் ( 2014 க்குப் பிறகு ஃபிருசுகா என அழைக்கப்படுகிறது) நகரம் மாகாணத்தின் தலைநகராகும்.
# கோர் மாகாணம்

## சொற்பிறப்பு

"கோர்" என்ற பெயர், அவெஸ்தானில் *கைரே* என்றும், சமசுகிருதத்தில் *கிரி *மற்றும் மத்திய பாரசீககத்தில் *கார்* என்றும், நவீன பாரசீகத்தில் கோ எனவும், சொக்டியனில் கோர்- / குர்- எனவும், பின்னர் வளர்ந்த பாட்ரிக் மொழியில் ஜ்ராவ் (மேலும் பரவட்டா) என்றும் அழைக்கப்பட்டது இதன் பொருள் "மலை" என்பதாகும், நவீன பஷ்தூவில் கர் எனவும், பமீரின் மொழிகளில் gar- மற்றும் ghalcca- ("மலை") எனவும் அழைக்கப்பட்டது.
# கோர் மாகாணம்

## வரலாறு

கோர் இனத்தவர்கள் குர்திஸ் காலகட்டத்தில் முற்றிலும் இஸ்லாமியர்களாக மாற்றப்பட்டனர். 12 ஆம் நூற்றாண்டிற்கு முன்பு, இந்துக்கள், ஜோரோஸ்ட்ரியர்கள், பௌத்தர்கள் மற்றும் ஒரு சிறிய எண்ணிக்கையிலான யூதர்கள் ஆகியோர் வாழும் பகுதியாக இந்த இடம் இருந்தது. 2007 மற்றும் 2008 ஆம் ஆண்டுகளில் கோரில் லித்துவேனியா தொல்பொருள் ஆராய்ச்சியாளர்களால் கி.மு 5000 காலகட்டத்தைச் சேர்ந்த பழமையான குடியிருப்புகள் கண்டறியப்பட்டன. சாங்சரன் பகுதியில் ஒரு சில அரண்மனைகள் மற்றும் பிற பாதுகாப்பு அரண்களின் சிதைவுகள் கண்டுபிடிக்கப்பட்டன. ஹரிரிட் ஆற்றுப் பகுதியில் கைகளால் குடையப்பட்ட ஒரு பௌத்த மடாலயம் கண்டறியப்பட்டது. இது முதல் நூற்றாண்டைச் சேர்ந்ததாக கருதப்படுகிறது. இந்த செயற்கை குகைகள் பௌத்த பிக்குகளின் தினசரி வாழ்க்கைக்கான ஆதாரத்தைக் கொண்டுள்ளது.  
பல அறிஞர்கள் மற்றும் வரலாற்றாசிரியர்கள் ஜான் மெக்லியோட் போன்றவர்கள் கோர் பகுதியை கஜினி முகமது வெற்றி கொண்ட பிகே கோர் மக்கள் இஸ்லாத்துக்கு மாற்றப்பட்டதாக குறிப்பிடுகின்றனர்: நடு ஆப்கானிஸ்தானில் இருந்த மக்கள் இஸ்லாமிற்கு கஜினி முகமதுவால் மாற்றப்பட்டனர்.  
இஸ்தாக்ரி மற்றும் இபின் ஹக்கல் போன்ற பாரம்பரிய முஸ்லீம் வரலாற்று ஆசிரியர்கள் கோர் மக்களை இஸ்லாமியர்களாக மாற்றியதாக கூறப்படும் கஜினியின் காலத்திற்கு முன்பு கோர் இஸ்லாமியர் அல்லாத நாடாக இருந்ததை உறுதிப்படுத்துகின்றனர்.
# கோர் மாகாணம்

## அரசியல் மற்றும் ஆட்சி

மாகாணத்தில் ஆளுநராக சிமா ஜோயிண்டா என்பவர் இருந்தார். அவருக்குப்பின்னர் ஆளுநராக பெறுப்பு வகித்தவர் சையட் அன்வர் ரஹ்மதியா என்பவராவார். கோர் ஆளுநராக நியமிக்கப்பட்ட முதல் பெண் இவராவார். மேலும் நாட்டில் ஆளுநர் பதவிக்கு வந்த மூன்றாவது பெண்ணுமாவார். இவருக்கு பதிலாக 2015 திசம்பர் 21 இல் தற்போதைய ஆளுயர் குலாம் நசீர் கோஸ்ஸால் நியமிக்கப்பட்டார். கோர் மாகாணத்தின் தலைநகரான ஃபிரோஸ்கோ நகரம் உள்ளது. மாகாணத்தின் அனைத்து சட்ட அமலாக்க நடவடிக்கைகளையும் ஆப்கானிய தேசிய காவல் துறையால் (ஏஎன்பி) கட்டுப்படுத்தப்படுகின்றது. காபூலின் உள்துறை அமைச்சகத்தின் பிரதிநிதியாக காவல் தலைவர் உள்ளார். ஏஎன்பி போன்றவற்றுக்கு நேட்டோ தலைமையிலான படைகளின் ஆதரவு உள்ளது.
# கோர் மாகாணம்

## போக்குவரத்து

2014 செப்டம்பர் வரை, மாகாணத் தலைநகரின் சக்ரச்சார் விமான நிலையத்திலிருந்து, காபூலுக்கும் ஹெரத்துக்கும் தொடர்ச்சியாக திட்டமிடப்பட்ட விமானங்கள் இருந்தன.  
கோர் மாகாணத்தில் பிற மாகாணங்களுடன் ஒப்பிடும்போது கணிசமான பெண் ஓட்டுநர்கள் உள்ளனர்.  
2013 ஆம் ஆண்டு வரை, மாகாணத்தின் சாலைகள் மிக மோசமானதாகவும், பெரும்பாலும் ஆறுகளைக் கடக்க பாலங்கள் இல்லாமலும் இருந்தது.
# கோர் மாகாணம்

## பொருளாதாரம்

மாகாணத்தின் பொருளாதாரமானது பெரிய அளவில் வேளாண்மை மற்றும் கால்நடை வளர்ப்பை ஆதாரமாகக் கொண்டுள்ளது. ஐக்கிய நாடுகள் சபையின் கூற்றுப்படி பல இளைஞர்கள் ஹெராட் அல்லது ஈரானில் பணியாற்றுவதற்காக மாகாணத்தை விட்டு வெளியேற வேண்டிய கட்டாயத்தில் உள்ளனர், இங்கு வாழும் ஒரு சிறிய சதவீதத்தினர் ஆசிரியர், அரசு அதிகாரிகள், நெசவாளர், தச்சர், தையல்காரர் ஆகிய பணிகளை மேற்கொண்டவர்களாக உள்ளனர். மக்கள்தொகையில் பாதிக்கும் மேலானோர் தங்கள் அடிப்படைத் தேவைகளுக்காக்கூட பொருளீட்ட இயலாத நிலையில் உள்ளனர். தாலிபனின் வெளியேற்றத்தின் காரணமாக பிராந்தியத்தில் மீண்டும் ஓபியம் உற்பத்தி செய்யப்படுவதால் உள்ளூர் வருமானம் அதிகரித்தது, பொருளாதார ரீதியாக அதிக லாபகரமான விளைச்சலாகவும் உள்ளது.
# கோர் மாகாணம்

## நலவாழ்வு

சுத்தமான குடிநீர் கிடைக்கும் குடும்பங்களின் எண்ணிக்கை 2005 இல் 14% என்ற நிலையில் இருந்து 2011 இல் 9% ஆக வீழ்ச்சியடைந்துள்ளது.
2005 இல் நிகழ்ந்த பிரசவங்களில் 9% பயிற்சியுடைய தாதிகளின் உதவியோடு நிகழ்ந்தது. இது 2011 இல் 3% ஆக வீழ்ச்சியடைந்த்து.
# கோர் மாகாணம்

## கல்வி

ஒட்டுமொத்த எழுத்தறிவு விகிதம் (வயது 6+ ) 2005 இல் 19% ஆக இருந்து 2011 இல் 25% என உயர்ந்துள்ளது.  
முதன்முதலில் கோர் உயர் கல்வி நிறுவனமாக கோர் பல்கலைக்கழகம் நிறுவப்பட்டது. கோர் பல்கலைக்கழகமானது கணிசமான எண்ணிக்கையில் 500 மாணவர்களைக் கொண்டுள்ளது. அதில் கணிசமான பெண்களும் பயில்கின்றனர். ஃபிருசோகோ, டேய்ரா மற்றும் லால் மாவட்டங்களில் ஆசிரியர் பயிற்சி நிறுவனங்கள் பல உள்ளன. கடந்த 10 ஆண்டுகளில் உயர்நிலைப் பள்ளிகளின் எண்ணிக்கை அதிகரித்துள்ளது. பல்கலைக்கழக நுழைவுத் தேர்வுகளில் (கன்கோர்) கலந்து கொள்ளும் மாணவர்களின் எண்ணிக்கையானது நூற்றுக்கணக்கில் இருந்து ஆயிரக்கணக்காக உயர்ந்துள்ளது. பல வேளாண் மற்றும் மருத்துவப் பள்ளிகளும் நிறுவப்பட்டுள்ளன. ஒரே ஒரு செவிலியர் பள்ளியும் உள்ளது. மேலும் கோர் மாகாணத்தில் அரசு சார்பற்ற அமைப்புடன் இணைந்து ஒரு மருத்துவமனை நடத்தப்படுகிறது.
# கோர் மாகாணம்

## மக்கள்வகைப்பாடு

தற்போது கோர் மாகாணத்தின் மக்கள் தொகை 635,302 ஆகும். இங்கு கசாரா, தாஜிக், உஸ்பெக்ஸ் போன்ற இனத்தவர் கனிசமாண எண்ணிக்கையிலும், பஷ்தூன் மக்கள் சிறிய சமூகமாகவும் உள்ளனர். மாகாணத்தில் பெரும்பான்மையான இனத்தவர்கள் கசாரா மக்களாவர்.
# கோர் மாகாணம்

## நிலவியல்

இந்து குஷ் மலைகளுடன் கோர் நிலப்பரப்பு முடிவடைகிறது. கோர் கடல் மட்டத்திலிருந்து 2,500 மீட்டர் உயரத்தில் உள்ளது குளிர்காலத்தில் கடுமையான பனிப்பொழிவு நிலவுகிறது. இதனால் நவம்பர் முதல் ஏப்ரல் வரையிலான காலகட்டத்தில் பனியால் பாதைகள் மூடப்படுகிறது. கோடைக்காலத்தில் வறட்சிக்கு உள்ளாகிறது.
# வியட்நாம் புவிப்பரப்பியல்

**வியட்நாம்** *(Vietnam)* இந்தோ சீனத் தீவகத்தின் கிழக்கோர விளிம்பில் அமைந்துள்ளது. இதன் பரப்பளவு ஏறத்தாழ, 331,211.6 சதுரக் கிலோமீட்டர்கள் ஆகும். இதில் 1987 நிலவரப்படி, ஏறத்தாழ, 25% பயிர்விளைவுப் பகுதியாகும்.இதன் எல்லைகளாக, தாய்லாந்து வளைகுடாவும் தோன்கின் வளைகுடாவும் அமைதிக்கடலும் சீனா<nowiki/>வும் இலாவோசும் கம்போடியா<nowiki/>வும் அமைகின்றன. எசு வடிவமுள்ள வியட்நாம் வடக்கு-தெற்காக 1,650 கிலோமீட்டர்கள் நீளமும் குறுகிய பகுதியில் ஏர்றத்தாழ 50 கிலோமீட்டர்கள் அகலமும் பெற்றுள்ளது. இதன் வியட்நாம் தீவுகள் தவிர்த்த கடற்கரை நீளம் 3,260 கிலோமீட்டர்கள் ஆகும். வியட்நாம் தன் உரிமைப் பகுதிகளாக, 12 கி.மீ. நாடுசார் கடல்நீர்ப்பகுதியும் கூடுதலாக 12 கி.மீ. சுங்க, பாதுகாப்புப் பகுதியும், 200 கி.மீ. தனிப்பொருளியல் பகுதியும் பெற்றுள்ளது.  
வியட்நாம்-இலாவோசு எல்லை புவியமைப்பு சார்ந்தும் இனவரைவியல் சார்ந்தும் இருநாடுகளையும் சேர்ந்த ஆட்சியாளர்களால் அன்னாமைட் மலைத்தொடரை மேற்கோளாக்க் கொண்டு 17 ஆம் நூற்றாண்டின் நடுப்பகுதியில் தீர்த்துக்கொள்ளப்பட்டது. இது முறையாக ஓர் எல்லைப்பிரிப்பு வரையறையால் 1977 உடன்படிக்கையில் ஒப்புக்கொண்டு கையெழுத்திடப்பட்டது. இது பிறகு 1986 இல் பின்னேற்பும் பெறப்பட்டுள்ளது. வியட்நாம்- கம்போடியா எல்லை 1867 இல் மேகாங் கழிமுகப் படுகையை பிரெஞ்சு குடியேற்றத்துக்குள் இணைக்கப்பட்டபோது வரையறுக்கப்பட்டு, பின் அது மாற்றப்படவே இல்லை; கனாய் அறிக்கைப்படி, சில எஞ்சியிருந்த எல்லைப் பூசல்கள் இறுதியாக 1982-85 காலத்தில் தீர்க்கப்பட்டுள்ளன. சீனாவுடனான நில, கடல் எல்லை, 1887, 1895 ஆகிய பிரெஞ்சு-சீன உடன்படிக்கைகளில் பிரிக்கப்பட்டு வரன்முறைப்படுத்தப்பட்ட்தை 1957-58 இல் கனாயாலும் சீனாவாலும் மதித்து ஏற்கப்பட்டன. என்றாலும் 1979 பிப்ரவரியில் சீனா வியட்நாமை முற்றுகையிட்டதும் , கனாய் 1957 இல் இருந்தே சீனா எல்லைத் தகராறில் ஈடுபட்டு வருவதாக அதன் வியட்நாம் அயல்நாட்டுக் கொள்கையாலும் தென்கிழக்காசியாவில் நாடு விரிவாக்கும் எண்ணத்தாலும் செயல்படுவதாகத் தாக்கீதுகள் அளித்து வருகிறது. இதற்கு எடுத்துக்காட்டாக, சீனா பராசெல் தீவுகளை 1974 இல் கைப்பற்றியுள்ளதைக் கூறுகிறது. இத்தீவுகளை இருநாட்டினருமே தம் பகுதியாகும் எனும் கோரிக்கையை வைத்துள்ளனர். இப்பூசல் 1980 கள் வரையிலும் கூட தீர்க்கப்படாமலே உள்ளது.  
புவிக்கோள ஆயங்கள்:16|00|வ;108|00|கி
# வியட்நாம் புவிப்பரப்பியல்

## நிலத்திணைப் பிரிவுகள்

வியட்நாம் மேட்டுச் சமவெளியாகவும் வடக்கில் உள்ள சிவப்பு ஆற்றுக் கழிமுகப் படுகையாகவும் நடுவண் மேட்டுச் சமவெளியாகவும் (அன்னாமைட் மலைத்தொடர் அல்லது தாய் திருவோங் சோன்) கடலோரத் தாழ் சமவெளியாகவும் தெற்கில் அமைந்த மேகாங் கழிமுகப் படுகையாகவும் பிரிக்கப்பட்டுள்ளது.
# வியட்நாம் புவிப்பரப்பியல்

## தரைப்பகுதி

வியட்நாமிய நாடு வெப்பமண்டலத் தாழ்நிலப்பகுதியும் மலைகளும் அடர்ந்த காடுகள் அமைந்த மேட்டுச் சமவெளிகளும் மொத்தத்தில் சமவெளியாக 20% பரப்பளவும் கொண்டமைகிறது.  
காட்சிக்கினிய பான் கியோசு அருவி, கனாயில் இருந்து 272 கி.மீ. வடக்கில் உள்ளது; அங்கு ஒருசில பயணர்களே வருகின்றனர்.  
மேலும் காண்க, வியட்நாம் மாகாணங்கள்
# வியட்நாம் புவிப்பரப்பியல்

## தரைப்பகுதி

### சிவப்பு ஆற்றுக் கழிமுகப் படுகை

சிவப்பு ஆற்றுக் கழிமுகப் படுகை (இது *சோங் கோங்* எனவும் அழைக்கப்படுகிறது), முக்கோண வடிவத் தட்டையான சமநிலப் பகுதியாகும். இதன் பரப்பளவு 15,000 சதுரக் கிலோமீட்டர்களாகும். இது மிகச் சிறிய பகுதியானாலும், இங்கு மேகாங் ஆற்றுக் கழிமுகப் படுகையை விட மக்கள்தொகை செறிவாக அமைந்துள்ளது. முன்பு தோங்கின் வளைகுடாவின் உள்ளீடாக விளங்கியதல் அதில் ஆயிரம் ஆண்டுகளாக வண்டலை நிரப்பி, ஒவ்வோராண்டும் அதற்குள் 100 மீட்டர் வரை முன்னேறிவந்தது. இது விய்ட்நாமிய இனக்குழுவின் மூதாதையர் வாழ்ந்த இடமாகையால் இங்கு, வடக்கு வியட்நாமின் 70% வேளாண்மையும் 80% தொழிலகமும் 1975 ஆம் ஆண்டுக்கு முன்பு அமைந்திருந்தது.  
சிவப்பு ஆறு சீனாவின் யுன்னான் மாகாணத்தில் ஏறத்தாழ, 1,200 கி.மீ. நீளத்துக்கு அமைந்துள்ளது. இதன் இரண்டு கிளையாறுகளாகிய, சோங்லோ (இது உலோ ஆறு அல்லது கிளேரி ஆறு அல்லது தெள்ளிய ஆறு எனவும் அழைக்கப்படுகிறது), சோங்தா (இது கருப்பாறு அல்லது நாயிரி ஆறு எனவும் அழைக்கப்படுகிறது) ஆகியவை, பெரும்பருமனளவு நீரை வழங்குகின்றன. அதாவது, நிரலாக நொடிக்கு 4,300 பருமீட்டர்கள் அள்வுக்கு தருகின்றன.  
பின்னணியில் காடுகள் செறிந்த மேட்டுநிலச் சமவெளிகள் அமைந்த சிவப்பு ஆற்றுக் கழிமுகப் படுகை கடல் மட்டத்துக்கு மேல் மூன்று மீட்டர் உயரத்திலேயே அமைந்துள்ளது. சில இடங்களில் உயரம் ஒரு மீட்டராகவோ அல்லது அதற்கும் குறைவாகவோ அமைந்துள்ளது. இங்கு அடிக்கடி வெள்ளப்பெருக்கு ஏற்படுகிறது; சில இடங்களில் சுற்றியமைந்த பகுதியைவிட வெள்ளம் 14 மீ உயரம் வரையிலும் கூட எழுகிறது. பல நூற்றாண்டுகளாகவே கழிமுகப் படுகையின் பண்பாட்டிலும் பொருளியலிலும் ஒருங்கிணைந்த பகுதியாகவே வெள்ளக்கட்டுபாடு அமைகிறது. சிவப்பு ஆற்றைக் கட்டுபடுத்தவும் செறிவான நெல் பயிரீட்டுப் பகுதி நீர்ப்பாசனத்துக்கும் பரவலாக மதகுகளும் கால்வாய்களும் கட்டியமைக்கப்பட்டுள்ளன. சீனாவைப் போலவே அமைந்த பண்டைய வெள்ளக் கட்டுபாட்டு முறை, உயர் மக்கள்தொகையைப் பேணவும் படுகையின் பாதிப்பகுதியில் இருபோக நஞ்சைநெல் விளைச்சலை ஈட்டவும் வழிவகுத்துள்ளது.
# வியட்நாம் புவிப்பரப்பியல்

## தரைப்பகுதி

### மேட்டுச் சமவெளிகள்

வடக்கிலும் வடமேற்கிலும் அமைந்த மேட்டு நிலங்களிலும் மலைச் சமவெளிகளிலும் சிறுபான்மை பழங்குடியினரே வாழ்கின்றனர். தாய் திருவோங் சோன் (அன்னமைட் மலைத்தொடர்) தென்மேற்கு சீனாவின் திபெத்திலும் யுன்னான் பகுதியிலும் தொடங்கும் இது வியட்நாம்- இலாவோசு எல்லையாக அமைகிறது. இத்தொடர் ஓ சி மின் நகரத்துக்கு (முந்தைய சாய்கோன் நகரத்துக்கு) வடக்கே அமைந்த மேகாங் ஆற்றுக் கழிமுகப் படுகையில் முடிவடைகிறது.
இந்த மலைகளின் நடுவில், ஒழுங்கற்ற குத்துயரமும் வடிவமும் கொண்ட பல உயர்சமவெளிகள் அமைகின்றன. வடக்குப் குறுகிய கரட்டு நிலமாகும்; வியட்நாமின் மிக உயர்ந்த கொடுமுடியான (சிகரம்) பான் சி பான் அருதி வடமேற்கில் கடல்மட்ட்த்தில் இருந்து 3,142 மீட்டர்கள் உயரம் கொண்டது. தென்பகுதி பல தொடர்வரிசை மலையெழுச்சிகளால் அமைந்து குறுகிய கடலோரப் பகுதியைப் பலவாகப் பிரிக்கிறது. பல நூற்றாண்டுகளாக இந்த நிலக்கிடப்பியல் கூறுபாடுகள் வடக்கு- தெற்குத் தொடர்பை அரியதாக்கிவருகிறது. மேலும் இது மேகாங் படுகை மக்களுக்கான இயற்கை அரணாகவும் அமைந்துவிட்டது.
# வியட்நாம் புவிப்பரப்பியல்

## தரைப்பகுதி

### நடுவண் மேட்டுச் சமவெளிகள்

வியட்நாமின் தெற்குப் பகுதிக்குள் தாய் நிகுயேன் எனப்படும் நடுவண் மேட்டுச் சமவெளிஏறத்தாழ 51,800 சதுரக் கிஓமீட்டர் பரப்பளவுடன் அமைந்துள்ளது, இது கரடான மலைக் கொடுமுடிகளையும்செறிந்த காடுகளையும் செழிப்பான மண்வளத்தையும் கொண்டுள்ளது. இதில் தாக்லாக் மாகாணம், கியாலாய் மாகாணம், கோந்தும் மாகாணம் ஆகிய மாகாணங்களில் பரவியுள்ள பசால்ட் மண்கூறு அமைந்த ஐந்து மேட்டுச் சமவெளிகள் அமைந்துள்ளன, இதில் அமைந்த மேட்டுநிலங்கள் நாட்டின் பரப்பளவில் 16% பரப்பளவும் மொத்தக் காடுகளில் 22% பரப்பளவும் கொண்டுள்ளன. வடக்கு வியட்நாம் 1975 ஆம் ஆண்டுக்கு முன்பு மேட்டுநிலச் சமவெளியும் கியாய் திருவோங் பகுதியும் மிக முதன்மயான பகுதிகளாகவும் இவற்றைக் கொண்டு தென்வியட்நாமையும் ஏன், தெற்கு இந்தோசீனப் பகுதியையும் கூடக் கட்டுபடுத்தலாம் எனக் கருதியது . இப்பகுதியில் 1975 ஆம் ஆண்டில் இருந்து அடர்ந்த மக்கள்தொகையுள்ள தாழ்நிலப் பகுதிகளில் இருந்து இடம் மாற்றிக் குடியேற்றப்படுகின்றனர்.
# வியட்நாம் புவிப்பரப்பியல்

## தரைப்பகுதி

### கடலோரத் தாழ் சமவெளிகள்

குறுகிய தட்டையான கடலோரத் தாழ் சமவெளி சிவப்பு ஆற்றுக் கழிமுகப் படுகைக்குத் தேற்கில் இருந்து மேகாங் கழிமுகப் படுகைவரை அமைகிறது. தாழ்நிலப் பக்கத்தில், தாய் திருவோங் சோன் மலை. தாழ் மட்டத்தில் இருந்து செங்குத்தாக மேலெழுகிறது; இதன் தொடர்ச்சி கடலிலும் பல இடங்களில் துருத்திக் கொண்டு காணப்படுகிறது. பொதுவாக கடலோரப் பகுதியின் நிலம் செழிப்பானது. இங்கு நெல் செறிவாகப் பயிரிடப்படுகிறது.
# வியட்நாம் புவிப்பரப்பியல்

## தரைப்பகுதி

### மேகாங் ஆற்றுக் கழிமுகப் படுகை

மேகாங் கழிமுகப் படுகை 40,000 சதுரக் கிலோமீட்டர் பரப்பளவு கொண்டது.இது கடல் மட்ட்த்துக்கு மேல் 3 மீ உயரத்தில் அமைந்த சமவெளியாகும். இதில் குறுக்கு மறுக்காக ஆறுகளும் கால்வாய்களும் அமைந்துள்ளன. மேகாங் ஆறும் அதன் கிளையாறுகளும் ஏராளமான வண்டல் மண்ணைக் கொண்டுவருவதால் ஒவ்வோராண்டும் கழிமுகப் படுகை 60 முதல் 80 மீ வரை கடலுக்குள்ளே ஊடுருவுகிறது. இவ்வண்டல் படிவின் பருமனளவு 0ரு பில்லியன் பர்மீட்டர்களாக வியட்நாமிய அலுவலக மத்திப்பீடு கணக்கிட்டுள்ளது; இது சிவப்பு ஆற்று வண்டல் படிவைப் போல 13 மடங்கினதாகும். ஏறத்தாழ, கழிமுகப் பட்கையின் 10,000 சதுரக் கிலோமீட்டர் பரப்பளவில் நெல் பயிரிடப்படுகிறது. இது உலகின் பேறளவு நெல் பயிரீட்டுப் பகுதிகளில் ஒன்றாகும். சா மவுத் தீவகம் எனப்படும் இதன் தென்முனைப் பகுதி அடர்ந்த காடுகளால் சதுப்பு நிலங்களாலும் ஆனதாக அமைகிறது.  
மேகாங் ஆறு 4,220 கி.மீ. நீளமுள்ளது; உலகின் 12 பேராறுகளிலொன்றாக விளங்குகிறது. திபெத்திய மேட்டுச் சமவெளியில் தொடஙும் இந்த ம்ந்ந்க்காங் ஆறு, சீனாவின் திபெத்திய, யுன்னான் பகுதிகள் ஊடாகப் பாய்ந்து இது இலாவோசுக்கும் மியன்மருக்கும் எள்ளையாகவும் தாய்லாந்துக்கும் இலாவோசுக்கும் எல்லையாகவும் அமைகிறது. இது பினோம் பென் அருகில் தோனி சப்புடன் கலக்கிறது; பின்னர், கம்போடியாவில் பசாக் ஆறு என வழங்கும் சோங் காவு கியாங் (காவு கியாங் ஆறு), சோன் தியேன் கியாங் (தியேன் கியாங் ஆறு) எனும் இருகிளைகளாகப் பிரிந்து கம்போடியாவிலும் மேகாங் கழிமுகப் படுகையிலும் பாய்ந்து சென்று சூவு உலோங் ஊடாகக் தென்சீனக் கடலில் கலக்கிறது.இந்த ஆறு பேரளவு வண்டலைப் படியவைக்கிறது. இதில் கம்போடியாவில் உள்ள காம்போங் சாம் நகர் வரை தாழ் ஆழக் கப்பலை ஓட்டலாம். பினோம் பென்னில் இதனோடு கலக்கும் கிளையாறு தோனி சாப் எனும் சிறிய நன்னீர் ஏரியை வடியச் செய்கிறது. இந்த ஏரி, மேகாங் தாழ்நிலத்தூடாக அமையும் நீர்ப்பாய்வை நிலைப்புறச் செய்யும் இயற்கை அனையாகச் செயல்படுகிறது. ஆற்றில் வெள்ளப்பெருக்கு ஏற்படும்போது, இதன் வண்டல் பைந்த கழிமுகப் படுகை உயர்வெள்ள நீர்ப்பாய்வை கொண்டுசெல்ல இயலாத்தாக உள்ளது. வெள்லநீர் பின்னேறி தோனி சாப் ஏரியில் நிரம்புவதோடு, ஏறத்தாழ, 10,000 சதுரக் கிலோமீட்டர் பரப்பளவை நீரி அமிழவைக்கிறது. வெள்ளம் குறைந்த்தும், நீர்ப்பாய்வு திரும்பி, ஏரியிலிருந்து க்டல் நோக்கிப் பாய்கிறது. இது மேகாங் கழிமுகப் படுகையின் வெள்ளப் பேரழிவைத் தடுத்து மட்டுப்படுத்துகிறது. இப்படுகையில் ஒவ்வோராண்டும் ஒன்று அல்லது இரண்டு மீட்டர் உயரத்துக்குச் சூழ்ந்துள்ள வயல்களில் வெள்ளநீர் பாய்கிறது.
# வியட்நாம் புவிப்பரப்பியல்

## பரப்பளவும் எல்லைகளும்

**பரப்பளவு**:
:மொத்தம்: 331,210 கி.மீ.²
:நிலம்: 310,070 கி.மீ.²
:நீர்: 21,140 km²  
**பரப்பளவு ஒப்பீடு**:
: ஐக்கிய அமெரிக்காவின் நியூமெக்சிகோவை விடச் சற்றே பெரியது.
:கனடாவின் நியூபவுண்டுலாந்து, இலேபிரடாரை விடச் சற்றே சிறியது.
:ஆத்திரேலியவின் நியூசவுத் வேல்சைப் போல ஓரளவு அரைபங்கினது.
:பெரும்பிரித்தானியாவைப் போல ஒன்றரை மடங்கினது.  
**நில எல்லைகள்**:
:மொத்தம்: 4 639 கி.மீ.
:எல்லையோர நாடுகள்: கம்போடியா (1 228 கி.மீ.), சீனா (1 281 கி.மீ.), இலாவோசு (2 130 கி.மீ.)  
**கடற்கரை நீளம்**: 3 444 கி.மீ. ( வியட்நாம் தீவுகள் இல்லாமல்)  
**கடற்சார் உரிமைப்பகுதிகள்**:
:contiguous zone: 24 கி.மீ.
:கண்ட்த்தட்டு: 200 கி.மீ. அல்லது கண்டத்திட்டு விளிம்பு வரை
:தனிப்பொருளியல் பகுதி: 200 கி.மீ.
:நாடுசார் கடல்: 12 கி.மீ.  
**குத்துயர அறுதிமங்கள்**:
:சிறுமத் தாழ்மட்டம்: தென்சீனக் கடல் 0 மீ
:பெரும உயரமட்டம்: பான்சிபான் 3 144 மீ
# வியட்நாம் புவிப்பரப்பியல்

## இயற்கை வளங்களும் நிலப் பயன்பாடும்

**இயற்கை வளங்கள்**: பாசுபேட்டுகள், நிலக்கரி, மங்கனீசு, அருமண் தனிமங்கள், பாக்சைட்டு, கடற்சேய்மை எண்ணெய், வளிமம் தேக்கம், மரக்கட்டை, புனல்மின்சாரம்  
**நிலப் பயன்பாடு**:
:பகுதிவறட்சி நிலம்: 19.64%
:தொடர்பயிரீட்டு நிலம்: 11.18%
:பிற: 69.18% (2011)  
**பாசன நிலம்**: 45,850 கி.மீ.² (2005)  
**மொத்த புதுப்பிக்கவியன்ற நீர்வளங்கள்:** 864.1 கி.மீ.<sup>3</sup> (2011)  
**நன்னீர் பயன்படு (குடியிருப்பு/தொழிலகம்/வேளாண்மை)**:
:மொத்தம்: 82.03 கி.மீ.<sup>3</sup>/yr (1%/4%/95%)
:தனிநபர் வீதம்: 965மீm<sup>3</sup>/yr (2005)
# வியட்நாம் புவிப்பரப்பியல்

## சுற்றுச்சூழல் அக்கறைகள்

**இயற்கைப் பேரழிவுகள்**: மேகாங் கழிமுகப் படுகையில் அடிக்கடி கொடுஞ்சூறாவளிகளால் ஏற்படும் அகல்விரிவான வெள்ளப் பேரழிவுகள்.  
**சுற்றுச்சூழல்** சார்ந்த நடப்புச் சிக்கல்கள்
மரம் வெட்டலும் எரிபுன(slash-and-burn) வேளாண்மையும் காடழிப்புக்கும் மண்வளமிழப்புக்கும் வழிவகுக்கின்றன; நீர்மாசுறுதலும் மிகை மீன்பிடிப்பும் கடல்வாழ் உயிரின்ங்களுக்கு அச்சுறுத்தலாக அமைகின்றன; நிலத்தடி நீர்மாசுறுதல் குடிநீர் வளத்தைக் குறைக்கின்றன; நகரமயமாக்கமும் மாந்தரிடப் பெயர்வும் வேகமாகக் கனாய் நகரிலும் ஓ சி மின் நகரிலும் சுற்றுச்சூழலை தரமிழக்கசெய்கின்றன.  
**சுற்றுச்சூழல்** சார்ந்த பன்னாட்டு ஒப்பந்தங்கள்
வியட்நாம் பின்வரும் பன்னாட்டு ஒப்பந்தங்களை நடைமுறைப்படுத்த கையெழுத்திட்டுள்ளது: உயிர்ப்பன்முகம், காலநிலை மாற்றம் சார்ந்த ஒன்றிய நாட்டவையின் சட்டக மாநாடு, காலநிலை மாற்ரத்துக்கான கயோட்டொ நெறிமுறை, பாலைவனமாக்கம், அச்சுறுத்தப்படும் உயிரினங்கள்,சுற்றுச்சூழல் திருத்த்ம், தீங்குறு கழிவுகள், கடல்சார் சட்டம், ஓசோன் அடுக்கு பாதுகாப்பு, கப்பல் மாசு (மார்போல் (MARPOL) 73/78), சதுப்புநிலங்கள்
# பாரடே அலைகள்

**பாரடே அலைகள்** (*Faraday waves*) அல்லது **பாரடே சிற்றலைகள்** (*Faraday ripples*) எனப்படுபவை அதிர்வுறும் கொள்கலனில் உள்ள திரவங்கள் உருவாக்கும் நேரிலா நிலையான அலைகள் ஆகும். மைக்கேல் பரடேயின் பெயரால் இவ்வலைகள் வழங்கப்படுகின்றன. அதிர்வுறும் திரவங்களின் அதிர்வெண் தெவிட்டு நிலையை விட அதிகாிக்கும் போது தட்டையாக இருக்கும் நிலையான திரவத்தின் (hydrostatic) மேற்பரப்பு நிலையற்றதாகிறது. இது பாரடேயின் நிலையற்றதன்மை எனப்படுகிறது. 1831 ஆம் ஆண்டில் அரச கழகத்தின் மெய்யியல் இதழில் வெளிவந்த கட்டுரை ஒன்றில் பரடே இவ்வலைகள் பற்றி முதற்தடவையாகக் குறிப்பிட்டார்.
செங்குத்தாக அதிர்வுறும் ஒரு உந்து தண்டை திரவத்தின் மேற்பரப்பில் வைக்கும் போது, அதிர்வுறு அதிர்வெண்ணில் பாதி அதிர்வெண் கொண்ட நிலையலைகள் உருவாக்கப்படுகிறது. இது பாரடேயின் நிலையற்றதன்மை கொள்கையால் விளக்கப்படுகிறது.  
சமமற்ற ஒத்ததிர்வு கொள்கை அடிப்படையில் அலை உருவாகிறது. இவ்வலைகள் கோடுகளாகவும், சீராக அமைக்கப்பட்ட அறுகோண அமைப்பிலும் அல்லது சதுரங்களாகவும் அல்லது பகுதி படிக அமைப்பிலும் வடிவம் பெறுகின்றன. அதிர்வுறும் கண்ணாடி குவளையில் வைக்கப்பட்டுள்ள திரவத்தின் பரப்பில் மெல்லிய கோடுகளாக பாரடே அலைகள் உருவாகின்றன. இசையெழுப்பும் பாத்திரங்களில் உருவாகும் ஊற்று போன்ற அமைப்பையும் விளக்க பாரடே அலைகள் உதவுகின்றன.
பாரடே அலைகளின் அலைநீளம் டி பிராலி அலைகளை ஒத்த அலைநீளங்களைப் பெற்றுள்ளன.
# பாரடே அலைகள்

## பயன்கள்

பாய்மப் பொருள், திண்மப் பொருள், உயிருள்ளவை ஆகியவற்றின் மிகச் சிறிய அளவிலான திரவ அடிப்படையிலான மாதிரிகளைப் பெற பாரடே அலைகள் உதவுகிறது.
திட அடிப்படையிலான மாதிரிகளை விட திரவ அடிப்படையிலான மாதிரிகள் சமச்சீரான மற்றும் சம கால அளவிலான அலைத் தோற்றங்களை உருவாக்க உதவுகின்றன.
முதலைகள் தங்களுக்குள் தகவல்களை பரிமாறிக் கொள்ள பாரடே அலை வடிவங்களைப் பயன்படுத்துகின்றன.
# பாரடே அலைகள்

## மேலும் பார்க்க

- அலைவு
- அலை–துகள் இருமை
# மொஹாக் சிகையலங்காரம்

**மொஹாக் (mohawk** (also referred to as a **mohican**) என்பது ஒரு சிகை அலங்காரம் ஆகும், இது பொதுவான தலையின் இரு புறங்களிலும் முடியை மழித்துவிட்டு, முன்பக்கத்திலிருந்து பின்பக்க மண்டை வரைக்கும் நடுவில் மட்டுமே நீண்ட முடி இருக்கும்வகையில் விடப்படும். அயர்லாந்தில் கிடைத்த கி.மு. 392 - 201 காலகட்டத்தைச் சேர்ந்த சிவப்பு ஹேக்கின்கான் மனித உடலில் இந்த சிகையலங்காரம் காணப்பட்டுது குறிப்பிடத்தக்கது. மிக உயரமான மோகாக்குக்கு சிகைக்கான உலக சாதனையாக 44.6 அங்குல உயரத்தை கொண்ட கஜுஹிரோ வனநபே என்பவர் வளர்த்த சிகையலங்காரமாம் ஆகும்.
# மொஹாக் சிகையலங்காரம்

## பெயர்

மோஹாக் சிகையலங்காரத்தின் பெயர் வட அமெரிக்காவைச் பழங்குடி மக்களும், முதலில் நியூயார்க்கில் உள்ள மோகாக் பள்ளத்தாக்கில் குடியேறியவர்களான, மொஹாக் இனத்தவரின் பெயரில் இருந்து வந்தது. ஹென்றி ஃபோண்டா நடித்து 1939 இல் வெளியான பிரபல ஹாலிவுட் திரைப்படமான *டிரம்ஸ் அலாங் த மோஹாக்* என்ற திரைப்படத்தில் இருந்து இந்த பெயர் வருகிறது.
# தொல்புவியியல்

**தொல்புவியியல்** *(Palaeogeography)* என்பது வரலாற்று புவியியலின் பண்டைய வரலாற்றை பொதுவாக இயற்கை நிலப்பரப்புகளைப் பற்றி படிக்கின்ற அறிவியலாகும். மனிதன் அல்லது கலாசார சூழல்களைப் பற்றிய ஆய்வுகளும் தொல்புவியியலில் அடங்கும். குறிப்பாக நிலப்பரப்புகளை ஆய்வு செய்வதில் கவனம் செலுத்தும் தொல்புவியியல் சில சமயங்களில் தொல்நிலப்பரப்பியல் என்ற சொல்லாலும் அழைக்கப்படுகிறது.  
விஞ்ஞானப் புரிதல்களுக்கு நெருக்கடியான தகவல்களையே பலவிதமான சூழல்களில் தொல்பொருளியல் துறை அளிக்கிறது. உதாரணமாக, வண்டல் மண்ணியல் பற்றிய புவியியல் பகுப்பாய்வு பெட்ரோலியப் புவியியல் துறையில் முக்கியப் பங்கு வகிக்கிறது, ஏனென்றால் பூமி மேற்பரப்பின் தொல் புவிப்பரப்பியல் சூழல்கள் பாறைப்படிவியல் பதிவுகளில் பாதுகாக்கப்படுகின்றன. தொல்புவியியல் வல்லுநர்கள் கூட புதைப்படிவுகளுடன் தொடர்புடைய வண்டல் சூழலை ஆய்வு செய்கின்றனர். அழிந்து வரும் இனங்களின் பரிணாம வளர்ச்சிக்கு சான்றுகள் கிடைக்கும் என்று இவர்கள் எதிர்பார்க்கின்றனர். மற்றும் தொல்புவியியல் ஆதாரங்கள் கண்டப்பெயர்ச்சி கோட்பாட்டு வளர்ச்சிக்கு உதவியாக இருந்தன. தொடர்ந்து தற்போதைய தட்டுப் புவிப்பொறை கட்டமைப்பு கோட்பாடுகளுக்கு உதவியும் வருகின்றன. மேலும் ஒருநிலக் கொள்கையால் சுட்டப்படும் மீகண்டங்களின் பண்டைய வடிவம் மற்றும் நிலப்பரப்பு பற்றிய தகவலை வழங்குவதுடன், பாந்தசாலாசா போன்ற பண்டைய கடல்களைப் பற்றியும் தெரிவிக்கின்றன. இதனால் வரலாற்றுக்கு முந்தைய கண்டங்கள் மற்றும் கடல்களின் வரலாறுகளை புனரமைப்பு செய்யமுடிகிறது.
# தொல்புவியியல்

## இவற்றையும் காண்க

- தொல்லுயிரியல்
- தட்டுப் புவிப்பொறைக் கட்டமைப்பு
# திபெத்திய பீடபூமி

தூபி]]  
யின் வான் காட்சி]]  
**திபெத்திய பீடபூமி** (Tibetan Plateau) மேற்கு சீனாவின் கிங்ஹாய் மாகாணம், திபெத் தன்னாட்சிப் பகுதி, மற்றும் இந்தியாவின் லடாக் பகுதிகளை உள்ளடக்கியதாகும்.  
25,00,000 இலட்சம் சதுர கிலோ மீட்டர் பரப்பளவு கொண்ட திபெத்திய பீடபூமி, கிழக்கிலிருந்து மேற்காக 2,500 கிலோ மீட்டர் நீளமும், வடக்கிலிருந்து தெற்காக 1,000 கிலோ மீட்டர் அகலமும், 4,500 மீட்டர் உயரமும் கொண்டது.  
இப்பீடபூமி 36,000 பனிபடர்ந்த கொடுமுடிகள் கொண்டது. தெற்காசியா மற்றும் தென்கிழக்காசியாவில் பாயும் ஆறுகளின் ஊற்றுக்கண்னாக திபெத்திய பீடபூமி விளங்குகிறது. சிந்து ஆறு, பிரம்மபுத்திரா ஆறு போன்ற எண்ணற்ற ஆறுகள் இப்பீடபூமியில் உற்பத்தியாகிறது.  
உலகின் அதிக அளவில் பனிப்பாறைகள் கொண்ட பகுதிகளிலான தென் துருவம், வட துருவத்திற்கு அடுத்து மூன்றாம் இடத்தில் திபெத்திய பீடபூமி, உள்ளது.}}  
திபெத்திய பீடபூமியை *உலகின் கூரை* என்றும், உலகின் *மூன்றாம் துருவம்* என்றும் அழைப்பர். திபெத்திய பனி படர்ந்த கொடுமுடிகளிலிருந்து வற்றாத ஆறுகள் தோன்றி சீனா, நேபாளம், பாகிஸ்தான், இந்தியா மற்றும் வங்காள தேசங்களில் பாய்கிறது.  
புவி வெப்பம் அதிகரித்ததன் காரணத்தினால், திபெத்திய பீடபூமியில் ஏற்பட்ட புவியியல் மாறுதல்களினால், இப்பீடபூமி அறிவியல் ஆய்வலர்களின் ஆய்வில் உள்ளது.